OpenLLM-France/wikimedia huggingface dataset:
# Muntanya Llemosina

La Muntanya Llemosina (en occità: Montanha Lemosina) és una comarca d'Occitània situada al Llemosí.
La ciutat principal és Sent Liunard.

## Referències

* ↑ Segons la classificació de Frederic Zégierman
* ↑ «Lo trabalh de recuperacion de las encontradas d’Occitània contunha». Jornalet.

## Vegeu també

* Altiplà de Millevaches
# Niobocarbur

El niobocarbur és un mineral de la classe dels elements natius. S'anomena així per la seva composició: niobi i carbur. Va ser aprovat l'any 1995. Un sinònim seu és el codi IMA1995-035. Forma sèrie amb el tantalcarbur.

## Classificació

A la classificació de Nickel-Strunz apareix classificat com a metall o aliatge intermetàl·lic i dins d'aquest grup com a carbur (1.BA.20). A la classificació de Dana apareix com a element natiu o aliatge i dins d'aquest grup com a metall (1.1.29.1).

## Característiques

El niobocarbur és un mineral de fórmula química (Nb, Ta)C. Cristal·litza en el sistema isomètric. La seva duresa a l'escala de Mohs és 8.

## Formació i jaciments

Es troba en dipòsits tipus placer d'elements del grup del platí. Només ha estat descrit a Rússia.

## Referències

* 1 2 3 4 5 «Niobocarbide» (en anglès). Mindat. [Consulta: 7 novembre 2015].

## Bibliografia

* Novgorodova, M.I., M.E. Generalov & N.V. Trubkin (1997): The new TaC-NbC isomorphic row and niobocarbide - a new mineral from platinum placers of the Urals.- Zapiski Vserossiyskogo Mineralogicheskogo Obshchestva: 126(1), 76-95 (en rus).
* Mineralogical Record: 29: 475.
# Menandre de Laodicea

Menandre de Laodicea és el nom dels següents personatges:
* Menandre de Laodicea (general), general de Mitridates VI Eupator
* Menandre de Laodicea (retòric), retòric grec
# Portada/article maig 22
## Saturn

Saturn és el sisè planeta en ordre de proximitat al Sol i el segon més gran del sistema solar, després de Júpiter. Es classifica com un gegant gasós. De vegades, aquests quatre planetes s'anomenen jovians, que significa "semblants a Júpiter". S'anomena així en honor del déu romà Saturnus (que en alguns idiomes va esdevenir l'homònim de dissabte), equivalent al deu grec Kronos (el pare tità de Zeus), al babiloni Ninurta i a l'hindú Shani. El símbol de Saturn representa la falç del déu romà (♄).
Saturn té un sistema d'anells prominent, que consisteix principalment en partícules de gel amb una menor quantitat de roques petites i pols. Es coneixen seixanta-un satèl·lits que orbiten el planeta, sense comptar els centenars de "llunetes" dels anells. Tità, la lluna més gran de Saturn i la segona més gran del sistema solar (després de Ganimedes, una de Júpiter), és més gran que el planeta Mercuri i és l'única lluna del sistema solar que posseeix una atmosfera significativa.
# Muntanyes de Makran

Les muntanyes de Makran és el nom de tres serralades paral·leles entre si i amb la costa de la mar d'Aràbia a la regió de Makran a la part del Pakistan. La costa de Makran és de quasi 1000 km dels que més de 700 estan en territori de Pakistan, i aquestes muntanyes cobreixen uns 450 km quasi totalment al Pakistan. S'aixequen prop de la costa, i estan desenvolupades d'est a oest, formant en mig estretes valls: la primera és la serralada Costera de Makran o serralada de la Costa de Makran; segueix la serralada Central de Makran, i finalment la serralada de Siahan la més al nord al límit a la regió de Kharan. Com més lluny de la costa més altura presenten les muntanyes però sense sobrepassar els 2200 metres.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Knox (Dakota del Nord)

Knox és una població dels Estats Units a l'estat de Dakota del Nord. Segons el cens del 2000 tenia 59 habitants.

## Demografia

Segons el cens del 2000, Knox tenia 59 habitants, 22 habitatges, i 13 famílies. La densitat de població era de 45,6 hab./km².
Dels 22 habitatges en un 31,8% hi vivien nens de menys de 18 anys, en un 54,5% hi vivien parelles casades, en un 4,5% dones solteres, i en un 36,4% no eren unitats familiars. En el 27,3% dels habitatges hi vivien persones soles el 22,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,68 i el nombre mitjà de persones que vivien en cada família era de 3,36.
Per edats la població es repartia de la següent manera: un 37,3% tenia menys de 18 anys, un 6,8% entre 18 i 24, un 15,3% entre 25 i 44, un 28,8% de 45 a 60 i un 11,9% 65 anys o més.
L'edat mediana era de 35 anys. Per cada 100 dones de 18 o més anys hi havia 85 homes.
La renda mediana per habitatge era de 22.500 $ i la renda mediana per família de 30.000 $. Els homes tenien una renda mediana de 33.125 $ mentre que les dones 14.167 $. La renda per capita de la població era de 12.808 $. Entorn del 14,3% de les famílies i el 18,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Knox». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Knox». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Lluís Derch i Sales

Lluis Derch i Sales (Lleida, 1860 – 1919) fou organista i compositor. El 1882 entrà a la catedral de Lleida com a mestre de capella, substituint al seu mestre Magí Pontí i Ferrer.
Va ser un compositor prolífic i va cultivar nombrosos gèneres de música eclesiàstica com villancets, goigs, lletretes, misses, responsoris, rosaris, salves... També s'han conservat peces instrumentals, de les quals en destaquem tres preludis per orquestra i orgue. Aquests estan conservats a l'Arxiu Capitular de la catedral de Lleida.
A l'any 1881, el trobem entre els músics que acompanyen el cor de xiques dirigit per Josep Roure. Derech tocava l'harmònium (probablement en substitució al seu mestre).
Després d'alguns anys sense notícies de la seua relació amb l'acadèmia, el trobem el 1896 com a vocal del jurat de les obres musicals d'Ignasi Simón Pontí. Derech va formar part d'aquests jurats almenys fins al 1911, últim any en què tenim constància de la seua col·laboració amb la institució mariana.

## Referències

* ↑ Herrera i Llop, Lluís Marc. Música en silenci. Institut d'Estudis Ilerdencs. ISBN 978-84-96908-79-6.

## Bibliografia

* Història de la Música Catalana, Valenciana i Balear IX
* Herrera i Llop, Lluís Marc "Música en silenci"
# Moggio Udinese

Moggio Udinese (friülà Mueç) és un municipi italià, dins de la província d'Udine. L'any 2007 tenia 1.932 habitants. Limita amb els municipis d'Amaro, Arta Terme, Chiusaforte, Dogna, Hermagor-Pressegger See (Àustria), Paularo, Pontebba, Resiutta, Tolmezzo i Venzone.

## Administració

Llista d'alcaldes :
| Període | Identitat | Partit |
| 2004- | Ezio De Toni | Llista cívica |

## Galeria fotogràfica

* Torre medievae
* Ajuntament de Moggio
* La línia ferroviària sobre el torrent Aupa
# Nespres Callosa d'en Sarrià

Nespres Callosa d'en Sarrià és una denominació d'origen protegida (DOP) reconeguda des del 14 de gener del 1992. Inclou 19 municipis de la Marina Baixa i l'Alacantí.
Hi ha 1.400 agricultors inscrits en la DOP, i anualment es produeixen 12.225 tones de nespres emparades per aquesta denominació.

## Història

El nesprer del japó, Eriobytra japonica, es cultiva a Europa des del segle xvi. Va arribar primer a França des de l'Illa Maurici, on l'havien introduït els Jesuïtes. Segons algunes versions, el cultiu del nesprer va començar a la Marina als volts del 1800, quan un agricultor callosí en va portar un exemplar des d'Alger. Es va aclimatar perfectament al clima càlid de la Marina Baixa, especialment al poble de Callosa d'en Sarrià, que disposa d'un sistema molt ben desenvolupat de séquies des de temps antics.
En aquesta zona, la nespra és anomenada popularment nyespro.

## Zona de producció

La zona de producció inclosa dins del DOP incorpora 18 municipis de la Marina Baixa: Alfàs del Pi, Altea, Beniardà, Benidorm, Benifato, Benimantell, Bolulla, Callosa d'en Sarrià, Confrides, Finestrat, Guadalest, La Nucia, Orxeta, Polop, Relleu, Sella, Tàrbena i La Vila Joiosa. També inclou el municipi d'Aigües, a l'Alacantí.
Això suposa 9.000 parcel·les i una superfície de 1.600 hectàrees.

## Varietats

A la zona de producció, es cultiven nespres de les varietats Algar, Magdal, Golden i Nadal.

## Usos

La nespra es produeix principalment per consumir fresc, però la Cooperativa Agrícola de Callosa d'en Sarrià també comercialitza productes com la cervesa de nespres, sal de nespres, crema de nespres, nespres en almívar o ginebra de nespres. El Consell Regulador promociona maneres alternatives de consumir la nespra amb la publicació d'un llibre de receptes i una Mostra de Cuina del Nyespro anual.

## Referències

* 1 2 3 4 5 6 7 «Nespres de Callosa d'en Sarrià». Consell Regulador de la Denominació d'Origen Protegit Nespres de Callosa d'en Sarrià. [Consulta: 17 abril 2015].
* ↑ «Ruchey» (en anglès). Cooperativa Agrícola de Callosa d'en Sarrià. Arxivat de l'original el 2020-08-04. [Consulta: 17 abril 2015].
* ↑ «Recetas elaboradas con níspero» (en castellà). Consell Regulador Denominació d'Origen Protegit Nespres de Callosa d'en Sarrià. Arxivat de l'original el 2015-04-17. [Consulta: 15 abril 2017].
# Placa de l'escull de Conway

La placa de l'Escull de Conway és una microplaca tectònica de la litosfera de la Terra. La seva superfície és de 0,00356 estereoradiants. Normalment està associada amb la placa del Pacífic.
Es troba a l'oceà Pacífic occidental, del qual n'ocupa una petita part.
La placa de l'Escull de Conway està en contacte amb les plaques de les Noves Hèbrides,de l'Escull de Balmoral i australiana.
El desplaçament de la placa de l'Escull de Conway es produeix a una velocitat de 3,605° per milió d'anys en un pol d'Euler situat a 12° 63'de latitud sud i 175°13' de longitud est (referència: placa del Pacífic).
La placa de l'Escull de Conway pren el seu nom d'un atol de corall ubicat al sud-oest de les illes Fiji i anomenades Ceva-I-Ra en fijià.

## Referències

* (anglès) Peter Bird, Un model digital actualitzat dels límits de plaques,Geoquímica Geofísica Geosystems, 2003 PDF
# Muntanyes de Jalna

Les muntanyes de Jalna són una serralada de Maharashtra entre Daulatabad i Aurangabad; prop del Berar se li uneix una serra precedent de la rodalia de la ciutat de Jalna al sud, de la que les muntanyes agafen el nom. Després es confonen amb les muntanyes Sahyadriparvat o Satmala. El punt més alt és el puig Daulatabad de 937 metres. La llargada de les muntanyes és d'uns 180 km.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Justine Pelmelay

Anneke Wilma Pelmelay, més coneguda com a Justine Pelmelay (Leiden, 24 de setembre de 1958), és una cantant neerlandesa. Va ser corista de Gerard Joling al Festival de la Cançó d'Eurovisió 1988. L'any següent va representar els Països Baixos al Festival de la Cançó d'Eurovisió 1989 amb la cançó Blijf zoals je bent i va acabar en quinzè lloc.

## Enllaços externs

* Justine Pelmelay - Lloc web oficial

## Referències

* ↑ «Interview Justine Pelmelay» (en neerlandès). NPO, 18-05-2015. [Consulta: 18 juny 2016].
# Moggallana II

Moggallana II (Dalamagolan) fou rei d'Anuradhapura (Sri Lanka) del 540 al 560. Era fill de Silakala i germà i successor de Dathapabhuti.
El seu pare li va confiar l'administració de la part oriental de l'illa i a més era l'hereu al tron. Quan a la mort del pare, el seu germà Dathapabhuti va matar el tercer germà Upatissa i es va proclamar rei, va iniciar una campanya cap al nord que va acabar amb un combat singular entre els dos germans a les muntanyes de Karinda. Va derrotar el seu germà (que es va suïcidar) i va ser reconegut com a únic rei.
Moggallana fou un bon poeta. També era expert en doctrines del budisme. Va donar almoina i refugi, menjar i vestit per a malalts i va assegurar la protecció de les vides i propietats dels seus súbdits. Es va guanyar la simpatia i bona voluntat dels monjos. Tenia l'hàbit d'aconseguir homes muntats en elefants que recitaven cants sagrats de la seva pròpia composició al final dels discursos, i en els serveis religiosos. Va supervisar personalment l'educació dels seus fills, amb persuasió i suavitat. Durant el seu regnat es van fer considerables addicions a la literatura religiosa del país. Es diu que va estimar al seu poble "com una mare als fills".
Va construir tres tancs d'aigua: Pattapasana, Dhanavapi, i Garitara.
Va morir després de vint anys de regnat. La seva reina, una dona de caràcter fort, va maniobrar per la proclamació del seu fill Kirti Sirimegha i va fer enverinar a tots els possibles rivals.

## Referències

* Outlines of Ceylon history, per Donald Obeyesekere, "Times of Ceylon", Colombo, 1911.
# Placa de Scotia

La placa de Scotia, o rarament anomenada placa escocesa, és una placa tectònica no gaire gran de la litosfera terrestre, sovint associada a la placa de les Sandwich. La placa de Scotia està en contacte amb les plaques sud-americana, Shetland, antàrtica i de les Sandwich. La seva superfície és de 0,041 90 estereoradiants.
Cobreix el sud-oest de l'oceà Atlàntic, al sud de la Terra de Foc però sense Geòrgia del Sud, les illes Sandwich del Sud i les Shetland del Sud. Les fronteres amb les altres plaques estan sobretot formades per la fossa del Perú i Xile sobre la costa pacífica d'Amèrica del Sud.
El desplaçament de la placa de Scotia es fa cap a l'oest a una velocitat de rotació de 0,6516° per milió d'anys segons un pol eulerià situat a 48° 63′ de latitud nord i 81° 45′ de longitud oest.

## Vegeu també

* Tectònica de plaques
# Mercury Records

Mercury Records és un segell discogràfic fundat el 1945 per Irving Green, Berle Adams i Arthur Talmadge. Actualment depèn de l'Universal Music Group.

## Artistes

* Kool and The Gang
* The Bar-Kays
* Cameo
* Con Funk Shun
* Kurtis Blow

## Enllaços externs

* (anglès) Web oficial
* (anglès) Web amb història del segell
# Mall dels Emirats

Mall dels Emirats és un gran centre comercial a la ciutat de Dubai als Emirats Àrabs Units. És el més gran de l'Orient Mitjà, però els centres en construcció del Mall de Dubai i el Mall d'Aràbia el superaran. La seva superfície és de 222.000 metres quadrats d'establiments comercials i 600000 metres quadrats en el conjunt. Inclou zones d'oci amb cinemes, teatre, jocs, etc. i una pista de gel i esquí. El mall més gran del món és el Mall de la Xina del Sud (650000 m² de comerços i 900000 m² en el conjunt). Fou obert el 2005 i es troba al barri d'Al-Barsa.

## Enllaços externs

* Pàgina oficial del mall Arxivat 2010-02-16 a Wayback Machine. (anglès)
# Lo Tancat (la Vileta)

Lo Tancat és un indret del terme municipal de Tremp, al Pallars Jussà, dins de l'antic terme de Fígols de Tremp.
Està situat al nord-oest de la Vileta, en un dels contraforts que uneixen la carena per on discorre la carretera C-1311, aproximadament en el seu punt quilomètric número 9, amb el fons de la vall del barranc de la Vileta. És el primer paral·lel a llevant del Serrat de la Roureda.

## Enllaços externs

* Institut Cartogràfic de Catalunya
# Monotoplana

Monotoplana és un gènere de platihelmint proseriat, l'únic a la família dels monotoplànids (Monotoplanidae).

## Referències

* Meixner, 1938 : Turbellaria (Strudelwuermer). I. Turbellaria (Strudelwuermer). 1: Allgemeiner Teil. Die Tierwelt der Nord und Ostsee 33 IVb pp. 1-146.
* Ax, 1958 Vervielfachung des maennlichen Kopulationsapparates bei Turbellarien. Verhandlungen der Deutschen Zoologischen Gesellschaft Graz 1957 pp. 227-249.
* Tyler, Schilling, Hooge & Bush 2006 : Turbellarian taxonomic database. Version 1.5 Base de dades Arxivat 2012-02-04 a Wayback Machine.
# Museu de la República Partisana de Montefiorino

El Museu de la República Partisana de Montefiorino (Museo della Repubblica di Montefiorino e della Resistenza italiana) és un museu dedicat a la República Partisana de Montefiorino, la primera zona lliure creada a Itàlia durant l'ocupació alemanya (1943-1945). Inaugurat el 1979, el museu es troba en un castell medieval que fou el centre de control dels partisans, cremat pels alemanys i reconstruït posteriorment. L'exposició permanent es basa en la participació de la població a la resistència, en la vida quotidiana dels partisans i les partisanes i en els aspectes militars i polítics propis de l'època. Per commemorar el 50è aniversari de la República Partisana, el 1994 el museu va ser examinat i després renovat completament l'any 1996. El museu és propietat del municipi de Montefiorino i dirigit per l'Institut Històric de Mòdena.
La primavera de 1943, en plena Segona Guerra Mundial, els aliats desembarquen a Sicília i el mes de juliol Mussolini és arrestat. Com a conseqüència, Itàlia és ocupada progressivament per l'exèrcit alemany que captura i trasllada a Alemanya 700.000 soldats italians, deixant l'exèrcit transalpí molt malmès. Després de l'alliberació de Mussolini es crea la República Social Italiana, de caràcter feixista, a la zona nord del país. Davant la repressió alemanya contra la població, sorgeix un moviment de resistència partisana al nazisme que du a terme sabotatges i accions militars, però també actes de protesta i de suport als jueus i a l'exèrcit aliat.

## Referències

* 1 2 «Museu de la República Partisana de Montefiorino». espaisdememoria.cat. Memorial Democràtic de Catalunya. [Consulta: 19 setembre 2016].
# Niula

Niula és un llogaret del municipi de Ger.
El llogaret de Niula, avui totalment remodelat amb cases de segona residència, és situat al NE de Ger, a l'esquerra del torrent de les Valls. Té una població de 2 habitants.

## Geografia

Niula està situat a una altitud de 1444 metres sobre el nivell del mar i el seu terreny té una inclinació de 20,89%.
A llevant de Niula, comunicat amb aquest lloc per un antic camí, hi ha el despoblat d'Altejó o del Tejó, el nord de Saga i al límit amb el municipi de Bolvir. En aquesta zona, el Servei de Repoblació Forestal (ICONA) va plantar-hi pins fa anys en llaurar el terreny per tal d'acondicionar-lo, i va malmetre el jaciment. Del despoblat es conserven algunes restes de murs (màxim de mig metre d'alçada) i encara es pot apreciar la planta d'algunes habitacions rectangulars. Tot l'indret està ple de restes de l'enderrocament dels murs. Sembla que durant el segle xix encara existia en aquest lloc un mas, el Mas Tejó, que va ser l'últim vestigi de l'antic poble en abandonar-se. A ponent de Niula i a tocar amb el torrent de les Valls, es troba, el Mas del Coforn.

## Fets

El dia 11 d'agost del 2012, en aquest indret s'inicia un important incendi forestal, que va calcinar unes 289 h.

## Referències

* ↑ Nota de premsa del bombers de la generalitat del dia 13/08/2012
* ↑ Imatges dels bombers de la Generalitat sobre l'incendi a Niula
# Nombre d'Ellis

El nombre d'Ellis $(El)$ és un nombre adimensional utilitzat en la mecànica de fluids per caracteritzar el flux de líquids no newtonians.
Aquest nombre porta el nom del químic estatunidenc Samuel Benjamin Ellis.
Es defineix de la següent manera:
$El={\frac {\mu _{0}\,v}{\tau _{1/2}\,L_{c}}}$
amb :
* $\mu _{0}$ = viscositat dinàmica sense tall.
* $v$ = velocitat del líquid.
* $\tau _{1/2}$ = tensió tallant quan $\mu =\mu _{0}/2$.
* $L_{c}$ = longitud característica (radi o diàmetre del tub).

## Referències

* ↑ Massey, Bernard Stanford. Measures in science and engineering: their expression, relation and interpretation (en anglès). Ellis Horwood Limited, 1986. ISBN 0853126070.
* ↑ Hall, Carl W. Laws and Models: Science, Engineering and Technology (en anglès). Boca Raton: CRC Press, 2000.
# Nombre d'Elsasser

El nombre d'Elsasser $(El~/~\Lambda )$ és un nombre adimensional emprat en la mecànica de fluids per estudiar els camps magnètics generats pels nuclis planetaris. S'utilitza per caracteritzar la relació entre la força de Lorentz i la força de Coriolis. El seu nom fa honor a Walter M. Elsasser, físic alemany.
Es defineix com
    $El={\frac {\sigma B^{2}}{\rho \Omega }}$
on
   * B = camp magnètic,
   * σ = longitud característica,
   * ρ = massa volúmica del fluid,
   * Ω = viscositat dinámica.
El nombre d'Elsasser val al voltant d'1 per a la Terra i 0,01 per a planetes com Urà o Neptú.

## Referències

* ↑ Massey, Bernard Stanford. Measures in science and engineering: their expression, relation and interpretation (en anglès). Halsted Press, 1986. ISBN 978-0-85312-607-2.
# Planken

Planken és una localitat del principat de Liechtenstein, la menys poblada del Principat. A 30 de juny del 2019 tenia 478 habitants.
# Margalida Moner Tugores

Margalida Moner Tugores (Andratx, 1942) és una política mallorquina del Partit Popular de Balears. Entre els anys 1995 i 2002 fou batllessa d'Andratx. Des del 2003 fins a l'any 2007 fou consellera d'Agricultura i Pesca del Govern de les Illes Balears. El 25 de juliol de 2011 fou nomenada gerenta del Teatre Principal de Palma.

## Referències

* ↑ «Matas designa Margalida Moner com a nova consellera d'Agricultura». Arxivat de l'original el 2014-10-25. [Consulta: 25 juliol 2011].
* ↑ «Margalida Moner durà les regnes del Principal». Arxivat de l'original el 2019-03-06. [Consulta: 3 març 2019].
# Nathalie Bittoun-Debruyne

Nathalie Bittoun-Debruyne (París- 1957). És una escriptora i traductora francesa. La literatura comparada, la traducció i el teatre formen part dels seus interessos creatius i acadèmics. Doctora europea en Filologia francesa per la Universitat de Lleida, a hores d'ara és professora agregada de francès a la Universitat Oberta de Catalunya, i també es dedica a la traducció entre el francès, el català i el castellà. Ha traduït al francès poetes catalans com ara David Jou, Antoni Clapés, Josep Maria Sala-Valldaura, Joan-Elies Adell i Víctor Sunyol, mentre que ha acostat al català a René Char, Jules Verne i ha triat, editat i prologat Qui sap? Contes fantàstics, de Guy de Maupassant, i L'imaginari. Psicologia fenomenològica de la imaginació, de Jean-Paul Sartre. Sobre la teoria dramàtica d'aquest escriptor, va publicar el llibre Jean-Paul Sartre: per un teatre de situacions. Ha publicat nombrosos articles sobre la literatura dramàtica del segle xviii, a més d'haver prologat la versió de Sergi Belbel de Les falses confidències, de Marivaux. Pel que fa a la seva relació amb Molière, cal recordar que va formar part de l'equip de traductors del seu Teatre complet: del primer volum publicat a l'Institut del Teatre de Barcelona, ella ha traduït dues de les obres que s'hi inclouen, El carabrut gelós i El metge a corre-cuita.

## Referències

* ↑ «Nathalie Bittoun-Debruyne». Tralicat. (Institut Ramon Llull). Arxivat de l'original el 2015-11-21. [Consulta: 20 novembre 2015].
# Juskova Voľa

Juskova Voľa és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1390.
# Lollia (cràter)

Lollia és un cràter amb coordenades planetocèntriques de -36.86 ° de latitud nord i 243.02 ° de longitud est, sobre la superfície de l'asteroide del cinturó principal (4) Vesta. Fa 4.9 km de diàmetre. El nom adoptat com a oficial per la UAI el cinc de febrer de 2014. i fa referència a Lòl·lia Paulina (15-49), augusta romana.

## Referències

* ↑ "Lollia (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Oxford University Press. Oxford Classical Dictionary, 1968.